# GNU Manja Opća Javna Licenca

2000
Free Software Foundation, Inc.
Free Software Foundation
Projekt GNOME dokumentacije
2.1
1999-02

    Free Software Foundation, Inc.
    	    51 Franklin Street, Fifth Floor,
    	    Boston,
    	    MA 02110-1301
    	    USA

.

Svatko smije umnožavati i distribuirati primjerke ovog licenčnog dokumenta, ali njegovo mijenjanje nije dopušteno.

Inačica 2.1, ožujak 1999

Licence većine softvera osmišljene su tako da vam oduzmu slobodu da ga dijelite i mijenjate. Nasuprot tome, GNU Opća javna licenca jamči vam slobodu dijeljenja i mijenjanja slobodnog softvera - kako bi softver bio slobodan za sve svoje korisnike.

## Predgovor

Licence većine softvera osmišljene su tako da vam oduzmu slobodu da ga dijelite i mijenjate. Nasuprot tome, GNU Opća javna licenca jamči vam slobodu dijeljenja i mijenjanja slobodnog softvera--kako bi softver bio slobodan za sve svoje korisnike.

Kada govorimo o slobodnom softveru, mislimo na slobodu, a ne na cijenu softvera. Naše Opće Javne Licence osmišljene su kako bi osigurale slobodnu distribuciju primjeraka slobodnog softvera (i naplaćivanje ove usluge, ako želite), primanje izvornog kôda ili mogućnost da ga dobijete, mogućnost mijenjanja softvera ili korištenja njegovih dijelova u novim slobodnim programima; te saznanja da to možete učiniti.

Ova licenca, Manja opća javna licenca, primjenjuje se na neke posebno određene softverske pakete--obično biblioteke--Zaklade slobodnog softvera (Free Software Foundation) i drugih autora koji je odluče koristiti. Možete je koristiti i vi, ali predlažemo da prvo dobro razmislite je li ova licenca ili obična Opća javna licenca bolja strategija za korištenje u svakom konkretnom slučaju, na temelju dolje navedenih objašnjenja.

Kada govorimo o slobodnom softveru, mislimo na slobodu, a ne na cijenu softvera. Naše Opće Javne Licence osmišljene su kako bi osigurale slobodnu distribuciju primjeraka slobodnog softvera (i naplaćivanje ove usluge, ako želite), primanje izvornog kôda ili mogućnost da ga dobijete, mogućnost mijenjanja softvera ili korištenja njegovih dijelova u novim slobodnim programima; te saznanja da to možete učiniti.

Kako bi zaštitili vaša prava, moramo postaviti ograničenja koja zabranjuju bilo kome poricanje ovih prava ili zahtjev da ih se odreknete. Ova ograničenja predstavljaju određene odgovornosti za vas ako distribuirate ili mijenjate primjerke biblioteke.

Na primjer, ako distribuirate primjerke biblioteke, bilo besplatno ili uz naknadu, primateljima morate dati sva prava koja imate i sami. Također, oni moraju dobiti izvorni kôd ili mogućnost njegova dobivanja. Ako povežete drugi kôd s bibliotekom, morate dati potpune datoteke objeka primateljima, tako da ih mogu ponovno povezati s bibliotekom nakon što naprave promjene u biblioteci i ponovno je kompiliraju. A vi ih morate upoznati s ovim uvjetima kako bi znali svoja prava.

Vaša prava štitimo u dva koraka: (1) stavljajući autorska prava na biblioteku, i (2) nudeći vam ovu licencu koja vam omogućuje zakonito umnažanje, distribuiranje i/ili mijenjanje biblioteke.

Radi zaštite svakog distributera, želimo biti jasni da ne postoji jamstvo za ovu slobodnu biblioteku. Također, ako je biblioteku promijenio netko drugi i proslijedio ju dalje, primatelji bi trebali znati da ono što imaju nije izvornik, tako da se bilo kakvi problemi koje uzrokuju drugi neće odraziti na reputaciju izvornih autora.

Naposljetku, svaki slobodan program je stalno ugrožen softverskim patentima. Želimo biti sigurni da tvrtka ne može učinkovito ograničiti korisnike besplatnog programa dobivanjem restriktivne licence od vlasnika patenta. Stoga, inzistiramo da svaka patentna licenca dobivena za inačicu biblioteke mora biti u skladu s potpunom slobodom korištenja navedenom u ovoj licenci.

Većina GNU softvera, uključujući pojedine biblioteke, je obuhvaćena običnom GNU Općom javnom licencom. Ova licenca, GNU Manja opća javna licenca, odnosi se na određene biblioteke i dosta se razlikuje od obične Opće javne licence. Koristimo ovu licencu za pojedine biblioteke kako bismo omogućili povezivanje tih biblioteka u vlasničke programe.

Kada je program povezan s bibliotekom, bilo statički ili korištenjem zajedničke biblioteke, kombinacija to dvoje je pravno govoreći kombinirano djelo, izvedenica izvorne biblioteke. Obična Opća javna licenca stoga dopušta takvo povezivanje samo ako cijela kombinacija odgovara njezinim kriterijima slobode. Manja opća javna licenca dopušta labavije kriterije za povezivanje drugog kôda s bibliotekom.

Ovu licencu nazivamo Manja Opća javna licenca jer manje štiti korisnikovu slobodu od obične Opće javne licence. Također pruža drugim razvijateljima slobodnog softvera manje prednosti u odnosu na konkurentske vlasničke programe. Ovi nedostaci su razlog zašto koristimo običnu Opću javnu licencu za mnoge biblioteke. Međutim, manja licenca pruža prednosti u određenim posebnim okolnostima.

Na primjer, u rijetkim slučajevima može postojati posebna potreba za poticanjem najšireg mogućeg korištenja određene biblioteke, tako da ona postane činjenični standard. Kako bi se to postiglo, vlasničkim programima mora biti dopušteno korištenje biblioteke. Čest je slučaj da slobodna biblioteka radi isti posao kao široko korištene vlasničke biblioteke. U tome slučaju malo se može dobiti ograničavanjem slobodne biblioteke samo na slobodan softver, stoga koristimo Manju opću javnu licencu.

U drugim slučajevima, dopuštenje za korištenje određene biblioteke u vlasničkim programima omogućuje većem broju ljudi korištenje velike količine slobodnog softvera. Na primjer, dopuštenje za korištenje GNU C biblioteke u vlasničkim programima omogućuje da puno više ljudi koristi cijeli GNU operativni sustav, kao i njegovu varijantu, GNU/Linux operativni sustav.

Iako Manja opća javna licenca manje štiti slobodu korisnika, ona osigurava da korisnik programa koji je povezan s Bibliotekom ima slobodu i sredstva za pokretanje tog programa koristeći izmijenjenu inačicu Biblioteke.

Slijede točne obveze i uvjeti za umnažanje, distribuiranje i mijenjanje. Obratite posebnu pozornost na razliku između djela temeljenog na biblioteci i djela koje koristi biblioteku. Prvi sadrži kôd izveden iz biblioteke, dok se drugi mora kombinirati s bibliotekom kako bi se mogao pokrenuti.

## OBVEZE I UVJETI ZA UMNAŽANJE, DISTRIBUIRANJE I MIJENJANJE

### Odlomak 0

Ovaj Licencni ugovor vrijedni za bilo koju softversku biblioteku ili drugi program koji sadrži obavijest nositelja autorskog prava ili druge ovlaštene strane prema kojoj se ono može distribuirati pod uvjetima ove Manje opće javne licence (koja se naziva i ova Licenca ). Svakom korisniku licence obraćamo se kao vama.

Biblioteka znači kolekciju softverskih funkcija i/ili podataka pripremljenih tako da se prikladno povezuju s aplikacijskim programima (koji koriste neke od tih funkcija i podatke) za formiranje izvršnih datoteka.

Biblioteka, u nastavku, odnosi se na bilo koju takvu softversku biblioteku ili djelo koji je distribuirano pod ovim uvjetima. Djelo temeljeno na Biblioteci znači ili Biblioteka ili bilo koje izvedeno djelo prema zakonu o autorskim pravima: to jest, djelo koje sadrži Biblioteku ili njezin dio, doslovno ili s izmjenama i/ili prevedeno izravno na drugi jezik. (U daljnjem tekstu, prijevod je uključen bez ograničenja u pojam izmjena.)

Izvorni kôd za djelo znači poželjni oblik djela za izradu izmjena. Za biblioteku, potpuni izvorni kôd znači sav izvorni kôd za sve module koje sadrži, plus sve povezane datoteke definicije sučelja, plus skripte koje se koriste za upravljanjem kompilacijom i instalacijom biblioteke.

O aktivnostima osim umnažanja, distribucije i mijenjanja ova Licenca ne govori; one su izvan njena dosega. Čin pokretanja programa koristeći ovu Biblioteku nije ograničen, a o njegovom rezultatu govorimo samo ako je sadržaj rezultata također djelo zasnovano na Biblioteci (neovisno o korištenju Bibliteke u alatu pisanja). Je li to istina ovisi o funkciji Biblioteke i što program koji koristi biblioteku čini.

### Odlomak 1

Smijete umnažati i distribuirati točne kopije izvornog kôda Biblioteke kakvog ga dobijete, na bilo kakvom mediju, ako očigledno i prikladno na svakoj kopiji istaknete odgovarajuću poruku o autorskim pravima i odricanje jamstava; ostavite nepromijenjenim sve obavijesti koje se odnose na ovu Licencu i na nepostojanje jamstava; i distribuirajte ovu Licence zajedno s Bibliotekom.

Smijete naplatiti fizički čin prenošenja kopije i možete po svom izboru ponuditi jamstvo uz naplatu.

### Odlomak 2

Smijete mijenjati svoj primjerak ili primjerke Biblioteke ili bilo kojeg njenog dijela, tako oblikujući djelo zasnovano na Biblioteci, i umnažati i distribuirati takve promjene ili djelo pod uvjetima prijašnjeg Odlomka 1., ako zadovoljavate ove uvjete:

1. Promijenjeno djelo samo po sebi mora biti softverska biblioteka.

2. Promijenjene datoteke moraju nositi istaknute obavijesti da ste promijenili datoteke i datum svake promjene.

3. Cijelo djelo mora biti licencirano u cijelosti bez naplate svima pod uvjetima ove Licence.

4. Ako se mogućnost u promijenjnoj biblioteci odnosi na funkciju ili tablicu podataka koju treba dostaviti aplikacijski program koji koristi tu mogućnost, osim kao argument koji se prosljeđuje kada je mogućnost pozvana, tada morate u dobroj vjeri osigurati, u slučaju da aplikacija ne pruža takvu funkciju ili tablicu, da mogućnost i dalje radi i obavlja bilo koji dio svoje namjene dok ostaje smislena.

   (Na primjer, funkcija u biblioteci za izračunavanje kvadratnih korijena ima svrhu koja je potpuno dobro definirana neovisno o aplikaciji. Prema tome, Pododlomak 2d zahtijeva da bilo koja aplikacija ili tablica koju koristi ova funkcija mora biti izborna: ako ih aplikacija ne nudi, funkcija kvadratnog korijena ipak mora biti u stanju izračunati kvadratni korijen.)

   Ove zahtjevi vrijede za promijenjeno djelo u cjelini. Ako raspoznatljivi dijelovi tog djela nisu izvedeni iz Biblioteke, i mogu se sami razumno smatrati nezavisnim i odvojenim djelima, tada ova Licenca, i njeni uvjeti, ne vrijede za te dijelove kada ih distribuirate kao zasebna djela. Ali ako distribuirate iste dijelove kao dio cjeline koja je djelo zasnovano na Biblioteci, distribucija te cjeline mora zadovoljavati uvjete ove Licence, čije dozvole drugima koji su je licencirali vrijede za cjelinu, odnosno svaki njen dio bez obzira tko ga je napisao.

   Stoga, ovom dijelu nije namjera da dobije prava ili da pobija vaša prava na djelo koje ste vi napisali u cjelini; namjera mu je poboljšati pravo nadzora distribucije izvedenih ili skupljenih djela zasnovanih na Biblioteci.

   Nadalje, sama integracija drugog djela nezasnovanog na Biblioteci s Bibliotekom (ili djelom zasnovanim na Biblioteci) na mediju pohranjivanja ili distribucije ne dovodi to drugo djelo u doseg ove Licence.

### Odlomak 3

Možete odlučiti primijeniti uvjete obične GNU Opće javne licence umjesto ove Licence na pojedinu kopiju Biblioteke. Kako bi to učinili, morate promijeniti sve obavijesti koje se odnose na ovu Licencu, tako da se odnose na običnu GNU Opću javnu licencu, inačice 2, umjesto na ovu Licencu. (Ako se pojavila novija inačica od inačice 2 obične GNU Opće javne licence, tada možete navesti tu inačicu ako želite.) Nemojte učiniti nikakve druge promjene u ovim obavijestima.

Jednom kada se ova promjena izvrši u određenoj kopiji, nepovratna je za tu kopiju, tako da se obična GNU Opća javna licenca primjenjuje na sve sljedeće primjerke i izvedena djela napravljena od tog primjerka.

Ova mogućnost je korisna kada želite kopirati dio kôda biblioteke u program koji nije biblioteka.

### Odlomak 4

Smijete umnažati i distribuirati Biblioteku (ili djelo na njoj zasnovano, po Odlomku 2.) u objektnom kôdu ili izvršnom obliku pod uvjetima Odlomka 1. i 2. iznad, pod uvjetom da ga popratite potpunim odgovarajućim strojno čitljivim izvornim kôdom, koji se mora distribuirati prema uvjetima odlomka 1 i 2 iznad na mediju koji se obično koristi za razmjenu softvera.

Ako se objektni kôd distribuira omogućavanjem pristupa kopiji na određenom mjestu, onda se omogućavanje jednakog pristupa izvornom kôdu smatra distribucijom izvornog kôda, iako se treće strane ne prisiljavaju na umnažanje izvornog kôda zajedno s objektnim.

### Odlomak 5

Program koji ne sadrži izvedenice bilo kojeg dijela Biblioteke, ali je dizajniran za rad s Bibliotekom tako što se kompilira ili povezuje s njom, naziva se djelo koje koristi Biblioteku. Takvo djelo, zasebno, nije djelo izvedeno iz Biblioteke i stoga ne spada u opseg ove Licence.

Međutim, povezivanjem djela koje koristi biblioteku s bibliotekom stvara se izvršna datoteka koja je izvedena iz biblioteke (jer sadrži dijelove biblioteke), a ne djelo koje koristi biblioteku . Izvršna datoteka je stoga pokrivena ovom Licencom. Odlomak 6 navodi uvjete za distribuciju takvih izvršnih datoteka.

Kada djelo koje koristi Biblioteku koristi materijal iz datoteke zaglavlja koja je dio Biblioteke, objektni kôd za djelo može biti djelo izvedeno iz Biblioteke iako izvorni kôd nije. Je li to točno, posebno je značajno ako se djelo može povezati bez Biblioteke ili ako je djelo samo po sebi biblioteka. Prag je li točno nije zakonom precizno definirano.

Ako takva objektna datoteka koristi samo brojčane parametre, raspored strukture podataka i pristupnike te male makronaredbe i male ugrađene funkcije (deset redaka ili manje u duljini), tada je korištenje objektne datoteke neograničeno, bez obzira na to je li legalno izvedeno djelo (Izvršne datoteke koje sadrže ovaj objektni kôd plus dijelove biblioteke i dalje će potpadati pod Odlomak 6.)

U suprotnom, ako je djelo izvedeno iz Biblioteke, možete distribuirati objektni kôd za djelo pod uvjetima Odlomka 6. Sve izvršne datoteke koje sadrže to djelo također potpadaju pod Odlomak 6, bez obzira jesu li povezane izravno sa samom bibliotekom ili ne.

### Odlomak 6

Kao izuzetak od gornjih Odlomaka, također možete kombinirati ili povezati djelo koje koristi Biblioteku s Bibliotekom kako biste proizveli djelo koje sadrži dijelove Biblioteke, te distribuirati to djelo pod uvjetima po vašem izboru, pod uvjetom da uvjeti dopuštaju izmjene djela za vlastito korištenje kupca i obrnuti inženjering za otklanjanje grešaka takvih izmjena.

Uz svaki primjerak djela morate dati istaknutu obavijest da se Biblioteka koristi u njemu i da su Biblioteka i njezino korištenje obuhvaćeni ovom Licencom. Morate dostaviti kopiju ove Licence. Ako djelo tijekom izvođenja prikazuje obavijesti o autorskim pravima, među njima morate uključiti obavijest o autorskim pravima za Biblioteku, kao i napomenu koja upućuje korisnika na primjerak ove Licence. Također, morate učiniti jednu od ovih stvari:

1. Popratite djelo potpunim odgovarajućim strojno čitljivim izvornim kôdom za biblioteku, uključujući sve promjene koje su korištene u djelu (koje se moraju distribuirati pod Odlomcima 1 i 2 iznad); i, ako je djelo izvršna datoteka povezana s Bibliotekom, s potpunim strojno čitljivim djelom koje koristi Biblioteku, kao objektni kôd i/ili izvorni kôd, tako da korisnik može mijenjati Biblioteku i zatim ponovno povezati kako bi proizveo promijenjenu izvršnu datoteku koja sadrži promijenjenu Biblioteku. (Podrazumijeva se da korisnik koji promijeni sadržaj definicijskih datoteka u biblioteci neće nužno moći ponovno kompilirati aplikaciju za korištenje promijenjenih definicija.)

2. Koristite odgovarajući mehanizam zajedničke biblioteke za povezivanje s Bibliotekom. Prikladan mehanizam je onaj koji (1) u vrijeme izvođenja koristi kopiju biblioteke koja je već prisutna na korisnikovom računalnom sustavu, umjesto kopiranja funkcija biblioteke u izvršnu datoteku, i (2) ispravno će raditi s promijenjenom inačicom biblioteke, ako ju korisnik instalira, sve dok je promijenjena inačica u sučelju kompatibilna s inačicom s kojom je djelo napravljeno.

3. Popratite djelo pisanom ponudom, koja vrijedi barem tri godine, i da ćete istom korisniku dati materijale navedene u Pododlomku 6a , iznad, za cijenu ne veću od vašeg troška fizičkog vršenja distribucije.

4. Ako se djelo distribuira omogućavanjem pristupa primjerku s određenog mjesta, tada ponudite jednak pristup primjercima gore navedenih materijala s istog mjesta.

5. Provjerite je li korisnik već primio primjerak ovih materijala ili ste vi već poslali ovom korisniku primjerak.

Za izvršnu datoteku, traženi oblik djela koje koristi Biblioteku mora uključivati sve podatke i pomoćne programe potrebne za reprodukciju izvršne datoteke iz nje. Međutim, kao posebna iznimka, materijali koji se distribuiraju ne moraju uključivati ništa što se normalno distribuira (bilo u izvornom ili binarnom obliku) s glavnim komponentama (kompilator, kernel itd.) operativnog sustava na kojem se izvodi izvršna datoteka , osim ako sama ta komponenta ne prati izvršnu datoteku.

Može se dogoditi da ovaj zahtjev bude u suprotnosti s ograničenjima licence drugih vlasničkih biblioteka koje inače ne prate operativni sustav. Takva suprotnost znači da ne možete koristiti i njih i Biblioteku zajedno u izvršnoj datoteci koju distribuirate.

### Odlomak 7

Možete smjestiti objekte biblioteke koji su djelo temeljeno na Biblioteci jedan pokraj drugog u jednu biblioteku zajedno s drugim objektima biblioteke koji nisu obuhvaćeni ovom Licencom i distribuirati takvu kombiniranu biblioteku, pod uvjetom da je odvojena distribucija djela temeljena na Biblioteci i drugim objektima biblioteke inače je dopušteno, i pod uvjetom da učinite ove dvije stvari:

1. Popratite kombiniranu biblioteku primjerkom istog djela temeljenog na Biblioteci, bez kombinacije s drugim objektima biblioteke. Ovo se mora distribuirati prema uvjetima gore navedenih Odlomaka.

2. Dajte istaknutu obavijest uz kombiniranu biblioteku o činjenici da je dio toga djelo temeljeno na Biblioteci i objašnjenje gdje se može pronaći popratni nekombinirani oblik istog djela.

### Odlomak 8

Ne smijete umnažati, mijenjati, podlicencirati, povezivati ili distribuirati Biblioteku osim kako je izraženo u ovoj Licenci. Bilo kakav pokušaj umnažanja, mijenjanja, podlicenciranja, povezivanja ili distribuiranja Biblioteke je nezakonit, i odmah poništava vaša prava prema ovoj Licenci. Međutim, strankama koje su od vas dobile kopije ili prava pod ovom Licencom neće biti poništene licence, dok zadovoljavaju sve uvjete.

### Odlomak 9

Ne morate prihvatiti ovu Licencu, pošto ju niste potpisali. Međutim, ništa vam drugo ne jamči dozvolu za mijenjanje ili distribuciju Biblioteke ili iz nje izvedenih djela. Te su radnje zakonom zabranjene ako ne prihvatite ovu Licencu. Prema tome, mijenjanjem ili distribuiranjem Biblioteke (ili djela na njoj zasnovanog), pokazujete svoj pristanak na ovu Licencu, i sve njene obveze i uvjete za umnažanje, distribuiranje i mijenjanje Biblioteke ili djela na njemu zasnovanih.

### Odlomak 10

Svaki puta kada ponovno distribuirate Biblioteku (ili bilo koje djelo zasnovano na Biblioteci), primatelj automatski prima licencu od izvornog vlasnika za umnažanje, distribuiranje, povezivanje ili mijenjanje Biblioteke prema ovim obvezama i uvjetima. Ne smijete nametnuti bilo kakva daljnja ograničenja na primateljevo korištenje ovdje zajamčenih prava. Niste odgovorni za traženje zadovoljavanja ove Licence od trećih strana.

### Odlomak 11

Ako vam se, kao posljedicu sudske presude ili tužbe za kršenje patenta ili iz bilo kojeg drugog razloga (ne samo što se tiče patenata), nameću obveze (bilo sudskim nalogom, nagodbom, ili drukčije) u kontradikciji s uvjetima ove Licence, to ne znači da smijete kršiti uvjete ove Licence. Ako ne možete distribuirati tako da zadovoljavate istodobno i svoje obveze pod ovom Licencom i sve ostale odgovarajuće obveze, onda kao posljedicu uopće ne smijete distribuirati Biblioteku. Na primjer, ako patentna licenca ne dopušta slobodnu redistribuciju Biblioteke svima koji njene primjerke dobiju izravno ili neizravno od vas, onda je jedini način na koji možete zadovoljiti i nju i ovu Licencu prestanak distribuiranja Biblioteke.

Ako se bilo koji dio ovog odlomka drži nevažećim ili neprovedivim pod bilo kakvim okolnostima, namjena je odlomka da vrijedi i odlomak u cjelini namijenjen je da vrijedi u drugim okolnostima.

Ovom Odlomku nije svrha da vas potakne na kršenje patenata ili drugih prava na vlasništvo ili na njihovo pobijanje; jedina mu je svrha zaštita integriteta distribucijskog sustava slobodnih programa, kojeg implementira javna praksa. Mnogi ljudi su velikodušno pridonijeli velikom broju softvera distribuiranim kroz taj sustav pouzdajući se u dosljednu primjenu tog sustava; na autoru/donatoru je odluka da li će softver distribuirati nekim drugim sustavom i korisnik licence ne može mu nametati svoj izbor.

Namjera ovog Odlomka je razjašnjavanje onoga za što se vjeruje da su posljedice ostatka Licence.

### Odlomak 12

Ako je distribucija i/ili korištenje Biblioteke u nekim državama ograničeno bilo patentima bilo sučeljima na koje se polažu autorska prava, izvorni vlasnik autorskih prava koji je Biblioteku stavio pod ovu Licencu može dodati eksplicitno zemljopisno ograničenje distribucije izuzimajući takve države, i čineći distribuciju dozvoljenom samo u ili među državama koje nisu izuzete. U tom slučaju, ova Licenca uključuje ograničenje kao da je napisano u tijelu ove Licence.

### Odlomak 13

Zaklada slobodnog softvera (Free Software Foundation) s vremena na vrijeme može objaviti promijenjene i/ili nove inačice Manje opće javne licence. Takve nove inačice bit će duhom slične sadašnjoj, no mogu se razlikovati u pojedinostima kako bi se riješili novi problemi ili brige.

Svakoj inačici se daje različit broj inačice. Ako Biblioteka navodi broj inačice ove Licence koja za njega vrijedi i bilo koja kasnija inačica, smijete poštovati obveze i uvjete te inačice ili bilo koje kasnije inačice koju je objavila Zaklada slobodnog softvera (Free Software Foundation). Ako Biblioteka ne navodi broj inačice ove Licence, smijete odabrati bilo koju inačicu ikad izdanu od strane Zaklade slobodnog softvera (Free Software Foundationa).

### Odlomak 14

Ako želite uključiti dijelove Biblioteke u druge slobodne programe čiji se uvjeti distribucije razlikuju, pišite autoru i tražite njegovu dozvolu. Za softver čija autorska prava ima Zaklada slobodnog softvera (Free Software Foundation), pišite Zakaladi slobodog softvera (Free Software Foundation); ponekad radi toga radimo iznimke. U odlučivanju će nas voditi dva cilja čuvanja slobode svih izvedenica iz našeg softvera i promicanje dijeljenja i ponovnog korištenja softvera općenito.

### NEMA JAMSTVA

Odlomak 15

POŠTO JE BIBLOTEKA LICENCIRANA BESPLATNO, ZA BIBLIOTEKU NEMA JAMSTVA, U MJERI DOPUŠTENOJ PRIMJENJIVIM ZAKONOM. OSIM AKO JE DRUKČIJE IZRAŽENO NAPISMENO, VLASNICI AUTORSKIH PRAVA I/ILI DRUGE STRANKE BIBLIOTEKU DAJU KAKAV JEST BEZ JAMSTVA BILO KOJE VRSTE, IZRAŽENOG ILI PODRAZUMIJEVANOG, UKLJUČUJUĆI, ALI NE SAMO NJIH, PODRAZUMIJEVANA JAMSTVA TRGOVINSKE PRIKLADNOSTI I ODGOVARANJA ODREĐENOJ SVRSI. SVI RIZICI VEZANI ZA KVALITETU I BRZINU BIBLIOTEKE OSTAJU NA VAMA. AKO SE BIBLIOTEKA POKAŽE NEVALJANIM, VI SNOSITE SVE TROŠKOVE POTREBNOG ODRŽAVANJA, POPRAVLJANJA I ISPRAVLJANJA.

### Odlomak 16

NI U KOJEM SLUČAJU, OSIM NUŽNO PO PRIMJENJIVOM ZAKONU ILI NAGODBOM NAPISMENO, BILO KOJI VLASNIK AUTORSKIH PRAVA, ILI BILO KOJA DRUGA STRANKA KOJA SMIJE MIJENJATI I/ILI REDISTRIBUIRATI BIBLIOTEKU KAKO JE DOZVOLJENO GORE, NEĆE BITI VAMA ODGOVORAN ZA ŠTETE, UKLJUČUJUĆI OPĆE, POSEBNE, SLUČAJNE ILI POSLJEDIČNE ŠTETE PROIZAŠLE IZ KORIŠTENJA ILI NEMOGUĆNOSTI KORIŠTENJA BIBLIOTEKE (UKLJUČUJUĆI, ALI NE SAMO NJIH, GUBITAK PODATAKA ILI ČINJENJE PODATAKA NETOČNIM ILI GUBITKE VAS ILI DRUGIH STRANAKA ILI NEUSPJEH BIBLIOTEKE DA RADI S BILO KOJIM DRUGIM SOFTVEROM), ČAK I AKO JE TAKAV VLASNIK ILI DRUGA STRANKA UPOZORENA NA MOGUĆNOST TAKVIH ŠTETA.